

**REPUBLICA MOLDOVA  CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), [consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 2/14**

din 07 aprilie 2017

**„Cu privire la aprobarea districtelor**

**şcolare din teritoriul raionului Telenești”**

Examinând informația generalizată privind districtele școlare din raionul Telenești, prezentată de către Șeful Direcției Educație, în scopul asigurării accesului elevilor la un proces educațional de calitate, precum și bunei funcționări a instituțiilor de învățământ a căror fondator este Consiliul raional Telenești, ţinând cont de prevederile deciziilor consiliului raional anterior aprobate privitor la reţeaua instituţiilor de învăţământ, în conformitate cu art. art. 3, 21 al. (2) şi art. 141 (1) lit. „k” al Codului Educației a R. Moldova, art. 65 al Legii nr. 317 din 18.07.2003 privind actele normative ale Guvernului şi ale altor autorităţi ale administraţiei publice centrale şi locale având avizul pozitiv al comisiei consultative pe probleme sociale , în temeiul art. art. 43 al. (2), 46 al Legii nr.436-XVI din 28.12.2006 privind administraţia publică locală,Consiliul raional,

**DECIDE:**

1. Se stabilesc districtele şcolare pentru instituţiile de învăţământ a cărui fondator este Consiliul raional, conform prevederilor anexei, parte integrantă a prezentei decizii.

2. Direcția Generală Educație:

- în cooperare cu Instituțiile publicce abilitate și Autoritățile Locale de nivelul I – îi, va asigura buna funcţionare a acestor instituţii în conformitate cu regulamentele şi standardele aprobate de Ministerul Educaţiei;

- va asigura deplasarea în condiții de siguranță a elevilor din teritoriile arondate către districtele școlare, conform legislației în vigoare.

3. Respobsabil de executarea prezentei decizii se desemnează Dna Ioxa Eugenia – şeful Direcției Generale Educație Telenești.

4. Controlul executării prezentei decizii se pune în sarcina Vicepreședintelui raionului pe probleme sociale, Dna Ecaterina Furculiță.

5. Se abrogă Decizia nr. 7/7 din 10 decembrie 2015 cu privire la aprobarea districtelor şcolare din teritoriul raionului Telenești.

6. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al Consiliului raional www.telenesti.md şi/sau site-ul www.actelocale.md .

**Preşedintele şedinţei Vladimir Stratulat**

**Secretarul Consiliului Raional Sergiu Lazăr**

Anexă

la Decizia nr. 2/14 din 07 aprilie 2017

***LISTA***

***districtelor școlare din raza raionului Telenești***

|  |  |  |  |
| --- | --- | --- | --- |
| **N/o** | **Districtul școlar** | **Localități arondate** | **Distanța de la localitatea arondată până la școala din district** |
| 1. | Gimnaziul ”Vasile Anestiade” Sărătenii Vechi | Zahareuca | 5 km |
| 2. | Gimnaziul ”D. Cantemir” Mândrești | Cucioaia | 12 km |
| 3. | Gimnaziul Țînțăreni | Codru Nou | 3 km |
| 4. | Gimnaziul Brînzenii Vechi | Brînzenii Noi | 1-3 km |
| 5. | Gimnaziul ”Anton Moraru”  Pistruieni | Hîrtop | 9 km |
| Pistruienii Noi | 2 km |
|  | |
| 6. | Gimnaziul ”Ion Bînzari” Hirișeni | Codru | 5 km |
| 7. | Gimnaziul Suhuluceni | Ghermănești | 5 km |
| 8. | Gimnaziul ”Valeriu Cordineanu”  Chițcanii Vechi | Chițcanii Noi | 4 km |
| 9. | Gimnaziul Ratuș | Mândra, | 1,5 km |
| Zăicanii Vechi | 2 km |
| Zăicanii Noi | 2,5 km |
| 10. | Gimnaziul Coropceni | Sărătenii Noi | 4 km |
| 11. | Gimnaziul Tîrșiței | Flutura | 2-3 km |

**Șeful DGE Telenești Eugenia IOXA**

**NOTĂ INFORMATIVĂ**

la proiectul de Decizie nr- 2/\_\_\_ din 07 aprilie 2017  
Cu privire la aprobarea districtelor școlare pentru anul școlar 2017 - 2018.

|  |  |
| --- | --- |
| Inițiatorul  Proiectului  (1) | *Proiectul Deciziei cu privire la aprobarea districtelor școlare a fost elaborat de către Direcția Generală Educație Telenești.* |
| Reglementarea juridic  (2) | *Proiectul Deciziei cu privire la aprobarea districtelor școlare este elaborat în conformitate cu următoarele acte juridice: Codul educației al Republicii Moldova, art. 21, p. (2; Regulamentul – tip de organizare și funcționare a instituțiilor de învățământ primar și secundar, ciclul I, II;, Legea nr.137 din 16.10.2003 privind finanțele publice locale, Legea nr.317 din 18.07.2003 privind actele normative ale Guvernului și ale altor autorități ale administrației publice centrale și locale.* |
| Scopul Proiectului  (3) | ***Scopul proiectului*** *de decizie este să asigure :*   * *școlarizarea tuturor copiilor de vârstă școlară din localitățile în care au fost lichidate/reorganizate instituțiile școlare;* * *responsabilizarea conducătorilor școlilor de circumscripție pentru asigurarea accesului la studii tuturor copiilor din localitățile arondate.* |
| Argumentare  (4) | *În conformitate cu Programul de dezvoltare strategică a învățământului, anual se produc schimbări în rețeaua școlară, condiționate de reorganizarea instituțiilor mici.*  *În acest context, este oportună responsabilizarea directorilor de școli care arondează elevi din alte localități.*  *Deaceea se impune necesitatea aprobării districtelor școlare prin decizia Consiliului Raional.* |
| Analzia  (5) | *Urmare a analizelor efectuate, DGE Telenești a stabilit districtele școlare (în anexă) în număr de 14 (paisprezece), școlile de circumscripție la care sunt arondate, itinerarul autobuzelor școlare, a distribuit unitățile auto care asigură transportarea copiilor, a responsabilizat prin ordin însoțitorii de autobuze.*  *În contextul celor relatate, Direcția Generală Educație propune Consiliului Raional să ia act de nota informativă și să decidă aprobarea districtelor școlare (anexa 1)* |
| Mijloacele financiare  (6) | *Cheltuielile pentru asigurarea școlarizării copiilor din disctrictele școlare, transportarea către școlile de circumscripție sunt suportate de bugetul DGE .* |

**Șef DGE Telenești Eugenia IOXA**